**Prijavitelj: Združenje ONA VE**

**Naslov projekta*: STEMfluencerke: Junakinje, ki odpirajo vrata prihodnosti***

S projektom želimo opozoriti na vidne vzornice v poklicih STEM.

Združujemo vpliv digitalnih medijev in neposredno izkušnjo, da svet STEM prikažemo kot dostopen, privlačen in odprt za vse. Naša vizija je ustvariti nov val STEM vplivnic, ki bodo s svojimi zgodbami navdihovale prihodnje generacije in spreminjale podobo tehnološkega sveta.

Osrednja aktivnost projekta bo digitalna kampanja na Instagramu, v t. i. *Takeover dnevih* bodo sledilci lahko v živo spremljali delo inženirk in znanstvenic, postavljali vprašanja ter pridobili vpogled v resnično delo v teh poklicih.

Poleg tega bomo izvedli pilotne obiske v šolah z obiski priznanih strokovnjakinj, razstava plakatov v treh večjih krajih pa bo prikazala izjemne ženske, ki delujejo na področju znanosti in tehnologije, ter predstavila njihove zgodbe, dosežke in pomen njihovega dela.